Кіраўнік дзяржавы адзначыў, што асаблівую старонку ў гісторыі агульнанароднай барацьбы ў Беларусі ўпісалі яўрэйскія партызанскія брыгады і атрады. “Амаль 15 тысяч яўрэяў змагаліся ў радах народных мсціўцаў разам з беларусамі, рускімі, украінцамі і палякамі. У акупіраванай Усходняй Еўропе нацыянальныя яўрэйскія атрады існавалі толькі на тэрыторыі Беларусі”, — падкрэсліў Прэзідэнт.Аляксандр Лукашэнка цёпла паразмаўляў з прадстаўнікамі міжнароднай супольнасці і грамадскіх арганізацый, якія прысутнічалі на цырымоніі. Паводле слоў Кіраўніка дзяржавы, ён не мог не прыйсці ў гэта жалобнае месца ў такі памятны для ўсіх жыхароў Беларусі дзень.